Արևմուտքին այս տարբերակը ձեռնտու է, քանզի ԼՂ հիմնախնդրի կարգավորումը հնարավորություն կստեղծի թուլացնել Հայաստանի կախվածությունը Ռուսաստանից և վիժեցնել` Եվրասիական միությանը ՀՀ անդամակցելու գործընթացը: Նույն տարբերակը ձեռնտու կլինի նաև Ռուսաստանին, եթե վերջնարդյունքում ռուսական խաղաղապահ ուժերի մուտքը տարածաշրջան հնարավոր համարվի: Իսկ եթե այս սցենարի իրագործման դիմաց ՌԴ-ն թուրքերից կորզի Մաքսային Միությանը անդամակցելու համաձայնությունը, ուրեմն Հայաստանի համար կրկնակի վտանգավոր իրավիճակ կստեղծվի: